《送王木叔黄州教职》
宋代·戴溪

龙飞乙科郎，白面如琢玉，
去作幕下士，年少二十六。
壮心直如幕，不而公事曲。
宁知太守尊，棰吏惊群目。
太守岂不贤，去郡秉钧轴。
铨曹有格法，那肯烦荐牍。
依然旧官职，再傍天这麓。
六考未作县，冷官到淮服。
向来豪气举。斟酒能半斛。
只今长说病，伏饮在胸腹。
皇皇一世忧，隐隐两眉蹙。
中年革节省，未必下为福。
我生更迂阔，立意要违俗。
误使尘纲缨，同君被缠束。
两家各生子，丁壬合天禄，
但得佳儿妇，两翁志愿足。
岷山有旧约，相从结□□。
明朝江上馆，持被共君宿。

作者简介：（?—1215）宋温州永嘉人，字肖望，一作少望，世称岷隐先生。孝宗淳熙五年，别头省试第一。历太学博士，奏请于两淮立农官，以为救农之策。累迁太子詹事兼秘书监，奉太子赵询之命，类《易》、《春秋》、《资治通鉴》等书，各为说以进。权工部尚书，以龙图阁学士致仕。卒谥文端。有《石鼓论语问答》、《春秋讲义》、《续吕氏家塾读诗记》等。